  Туспуктэм: t.me/elvira_pinchuk Воткаысь выль эмъюртэ ужан тӥрлык пукто: лыдпусо маммограф но флюорограф, УЗИ-аппарат, видеоэндоскопической стойка но мукетсэ. Со сярысь элькун кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Кыле на кулэ ужкагазъёс басьтыны но лицензированиез ортчыны. Воткаысь эмъюрт карысь но ёросысь 60 сюрс пала адямиез эскероз. Пациентъёсты оштолэзе кутыны кутскыны малпало. Эмъюртэз «Здравоохранение» йӧскалык ӵектос улсын пуктӥзы  Выль юртэз вужез, 1906-тӥ арын пуктэмез вӧзы, ӝутӥзы. Азьвылэз юрт лулчеберет кылёсъёс пӧлы пыре, сое Вотка карлэн администрациезлы сётозы. Карын 2 номеро эмъюрт (Шевцова нимо урам, 1) но процедураос лэсьтон висъет (Мичурин нимо урам, 9) озьы ик ужалозы. Тодэ вайытом, Удмуртиын тулыпалэ вить ёрос эмъюртъёсын тупатъян ужъёсты йылпумъялозы. Тегъёс: эмъяськонниос лэсьтӥськон Вотка Удмуртия  